Diari Oficial de la Generalitat Valenciana


Sumari del DOGV 8541, del 06-05-2019 (2019/3966)

Subhasta de bé immoble número S 2019 R46860 01 306.
---------------------------------------------------

### Dades del document

Número de DOGV
:   8541

Data del DOGV
:   06-05-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/3966


Data del document
:   10-04-2019

Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Descriptors 

:   * contracte administratiu

Subhasta de bé immoble número S 2019 R46860 01 306. [2019/3966]  
El cap de la Dependència Regional de Recaptació de la Delegació Especial de l'AEAT de València fa saber:  
De conformitat amb el que s'estableix en la normativa vigent, s'acorda l'alienació mitjançant subhasta dels béns que s'indiquen en l'annex 1, Relació de béns.  
La subhasta s'anunciarà mitjançant la publicació en el Boletín Oficial del Estado i s'obrirà transcorregudes almenys 24 hores des de la publicació de l'anunci. Una vegada oberta, es podran realitzar licitacions electròniques durant un termini de 20 dies naturals des de la seua obertura, observant-se en el seu tràmit i realització el que es disposa en la normativa aplicable.  
La data d'inici de la subhasta es podrà consultar en el Portal de Subhastes de l'Agència Estatal Boletín Oficial del Estado.  
La presentació d'ofertes es durà a terme de forma electrònica en el Portal de Subhastes de l'Agència Estatal Boletín Oficial del Estado, d'acord amb el que s'estableix en les disposicions que regulen aquesta forma de participació.  
Els béns inclosos en el lot, així com el tipus de subhasta per a licitar, es detallen en l'annex Relació de béns.  
Procediu a l'anunci públic de la subhasta pels mitjans establits en la normativa vigent.  
  
Normes aplicables  
Llei general tributària (Llei 58/2003)  
Execució de garanties: article 168  
Alienació dels béns embargats: article 172  
Reglament general de recaptació (RD 939/2005 de 29 de juliol)  
Execució de garanties: article 74  
Formació de lots i ordre per a la seua alienació: article 99  
Formes d'alienació: article 100  
Acord d'alienació i anunci de subhasta: article 101  
Desenvolupament de la subhasta: article 104  
Llei d'arrendaments urbans (Llei 29/1994, de 24 de novembre)  
Resolució de 4 de juny de 2018, conjunta de la Direcció General de l'Agència Estatal d'Administració Tributària i de la Secretaria General del Tresor i Política Financera, per la qual es modifica la Resolució de 13 d'octubre de 2016, conjunta de la Direcció General de l'Agència Estatal d'Administració Tributària i de la Secretaria General del Tresor i Política Financera, per la qual s'estableixen el procediment i les condicions per a la participació per via telemàtica en procediments d'alienació de béns a través del Portal de Subhastes de l'Agència Estatal Boletín Oficial del Estado.  
  
Subhasta núm.: S 2019 R46860 01 306  
Relació de béns  
Lot 1  
Tipus de subhasta en 1a licitació: 2.511.432,12 -  
Trams: 2.000,00 -  
Depòsit: 125.571,60 -  
  
Bé número: 1  
Tipus de bé: nau industrial  
Tipus de dret: ple domini percentatge de titularitat: 100,00 %  
Localització: pda. Coscollar o Hornillos  
46500 € Aldaia (València)  
  
Registre d'Aldaia  
Tom: 2950 llibre: 527  
Foli: 207 finca: 15936 inscripció: 15  
IDUFIR/CRU: 17478751583418  
  
Descripció: parcel·la de terreny no urbanitzable rústic. A Aldaia, partida Coscollar o Hornillos. Superfície terreny 23.189,95 m2, on existeixen: una nau industrial d'una sola planta que ocupa 8.986 m2, i una edificació adossada a la nau anterior de 35 m2. La superfície no ocupada per aquestes naus és de 14.168,95 m2, que són patis descoberts i terreny de conreu o regadiu. Afronta: nord, carretera; sud i est, Antonio Sanz Bonacho; i oest, Dolores Sanz Bonacho i finca segregada. Quant al 100 % ple domini.  
Valoració: 2.511.432,12 -  
Càrregues:  
Import total actualitzat: 0 -  
Càrrega núm. 1  
Hipoteca prèvia a favor de Sanico Porcelanas, SL, cancel·lada econòmicament segons consta en escriptura notarial amb número de protocol 78106904.  
Propietaris  
Nom o raó social: L3M Construcción Urbanismo y Servicios, SA.  
NIF: V65398265  
Percentatge de dret: 100,00 %  
D'acord amb els articles 100 i següents del Reglament general de recaptació (RD 939/2005, de 29 de juliol) i la resta de legislació aplicable:  
  
Primer: la subhasta se suspendrà en qualsevol moment anterior a l'emissió de la certificació de l'acta o, si escau, a la formalització de l'escriptura pública d'adjudicació dels béns, si es realitza el pagament de l'import del deute no ingressat, els interessos que s'hagen produït o es produïsquen fins a la data de l'ingrés en el Tresor, els recàrrecs del període executiu i les costes del procediment de constrenyiment.  
  
Segon: els béns pendents de subhastar estan afectes per les càrregues, gravàmens i situacions jurídiques dels seus titulars que figuren en la seua descripció, i que consten en l'expedient, els quals quedaran subsistents sense que puga aplicar-se a la seua extinció el preu de rematada.  
  
Tercer: quan es tracte de béns inscriptibles en registres públics, els licitadors no tindran dret a exigir uns altres títols de propietat que els aportats en l'expedient; en cas de no estar inscrits els béns en el registre, el document públic de venda és títol mitjançant el qual pot efectuar-se la immatriculació en els termes previstos en la legislació hipotecària; en els altres casos en què calga, podrà procedir-se com disposa el títol VI de la Llei hipotecària per a dur a terme la concordança entre el registre i la realitat jurídica.  
  
Quart: el tipus de subhasta no inclou els impostos indirectes que graven la transmissió dels béns.  
Totes les despeses i impostos derivats de la transmissió, incloent-hi els derivats de la inscripció en el registre corresponent del manament de cancel·lació de càrregues posteriors, seran per compte de l'adjudicatari.  
  
L'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de propietat horitzontal, de l'obligació d'aportar un certificat sobre l'estat dels deutes de la comunitat, i seran a càrrec d'ell les despeses que existisquen pendents de pagament.  
  
Seran a càrrec de l'adjudicatari les despeses i impostos exigits per l'article 99.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, per a la tramitació de l'expedient de transferència davant de la Direcció Provincial de Trànsit.  
  
Cinqué: tot licitador haurà de constituir amb anterioritat a la seua realització un depòsit del 5 per cent del tipus de subhasta. L'import del depòsit per a cada lot està determinat en la descripció dels lots de béns pendents de subhastar.  
El depòsit haurà de constituir-se per via telemàtica, a través d'una entitat col·laboradora en la gestió recaptatòria de l'Agència Estatal d'Administració Tributària que estiga adherida a aquest procediment. Aquesta entitat assignarà al depòsit constituït un número de referència complet (NRC), que en permetrà la identificació, tot això segons el que es preveu en la Resolució de 13 d'octubre de 2016, conjunta de la Direcció General de l'Agència Estatal d'Administració Tributària, i de la Secretaria General del Tresor i Política Financera, per la qual s'estableixen el procediment i les condicions per a la participació per via telemàtica en procediments d'alienació de béns a través del portal de subhastes de l'Agència Estatal Boletín Oficial del Estado (publicada en el Boletín Oficial del Estado del 28.10.2016).  
Si els adjudicataris no satisfan el preu de rematada, aquest depòsit s'aplicarà a la cancel·lació del deute, sense perjudici de les responsabilitats a què puguen estar sotmesos pels perjudicis que origine aquesta falta de pagament.  
A l'hora de licitar, es podrà optar per reservar el depòsit constituït per al cas que el millor postor de la subhasta no complisca l'obligació d'ingressar la resta del preu d'adjudicació en el termini concedit a aquest efecte. Finalitzat el període de presentació d'ofertes, quedaran disponibles per als licitadors els depòsits dels quals no hagueren quedat reservats les quantitats depositades, excepte la que corresponga al millor, la qual quedarà reservada com a garantia del compliment de l'obligació de satisfer la resta del preu d'adjudicació. Les quantitats depositades que hagueren sigut reservades quedaran disponibles una vegada complida aquesta obligació.  
Sisé: l'adjudicatari haurà d'ingressar, dins dels 15 dies següents a la data en què se li notifique l'adjudicació, la diferència entre el depòsit constituït i el preu de l'adjudicació. Si no ho completa en aquest termini, perdrà l'import del depòsit que s'aplicarà a la cancel·lació dels deutes objecte del procediment, sense perjudici de les responsabilitats a què poguera estar sotmés pels perjudicis que origine a l'Administració la falta de pagament del preu de rematada.  
L'ingrés podrà realitzar-se en bancs, caixes d'estalvis i cooperatives de crèdit, en els quals no cal tindre compte obert. També pot realitzar el pagament mitjançant un càrrec en el seu compte corrent, a través d'internet en l'adreça www.agenciatributaria.es, en l'opció Seu electrònica - Tràmits destacats - Pagament d'impostos.  
Per a realitzar el pagament a través d'internet és necessari disposar d'un sistema de signatura electrònica dels admesos per l'Agència Tributària.  
Així mateix, si ho sol·licita a la mesa de subhasta, l'adjudicatari podrà realitzar l'ingrés de l'import total del preu d'adjudicació; en aquest cas, una vegada comprovat l'ingrés, l'Agència Tributària procedirà a alçar la retenció realitzada sobre el depòsit constituït per l'adjudicatari.  
Seté: si es tracta d'immobles, l'adjudicatari podrà sol·licitar expressament, en el termini de cinc dies des de la notificació de l'adjudicació, l'atorgament d'escriptura pública de venda d'immoble. En aquest cas, l'adjudicatari, en el referit termini de cinc dies, haurà de realitzar un ingrés del 5 per cent del preu de la rematada del bé, i podrà efectuar-se el pagament de la quantitat restant el mateix dia en què es produïsca l'atorgament de l'escriptura pública de venda.  
  
Huité: el procediment de constrenyiment solament se suspendrà en els termes i condicions assenyalats en l'article 165 de la Llei general tributària (Llei 58/2003, de 17 de desembre).  
  
Nové: en tot allò no previst en aquesta subhasta, caldrà ajustar-se al que preceptuen les disposicions legals que regulen l'alienació mitjançant subhasta.  
  
València, 10 d'abril de 2019.- El cap de la Dependència Regional Recaptació València: Enrique Peris Ortiz.